# Joy Buolamwini

Joy Buolamwini (Edmonton, 1989) és una informàtica i activista digital ghanesa-americana.

## Biografia

Va néixer al Canadà però va créixer a Mississipi, on va assistir a la Cordova High School. Als 9 anys, inspirada pel robot del MIT Kismet, va aprendre de forma autodidàcta XHTML, Javascript i PHP.
Va estudiar informàtica al Georgia Institute of Technology, on va fer recerca en informàtica biomèdica. Va estudiar amb una beca Stamps President's Scholar de la mateixa universitat i es va graduar el 2012. Va ser la finalista més jove del premi Georgia Tech InVenture del 2009.
Va obtenir diferents beques i ajudes durant els seus estudis i va poder fer estades a la Universitat d'Oxford i al MIT.
Va ser saltadora amb perxa durant la seva joventut.
Ha viscut a Ghana, Barcelona, Memphis i Atlanta.

## Carrera científica

El 2011 va afegir-se a l'equip del projecte Trachoma del Centre Carter per desenvolupar un sistema d'avaluació basat en Android per Etiòpia i ajudar a erradicar la malaltia arreu del món.
El 2013 i com a associada Fulbright, va treballar amb enginyers locals a Zàmbia per animar als joves per convertir-se en creadors tecnològics. El 2016 va participar en la cimera de la Casa Blanca Computer Science for All.
És científica al MIT Media Lab, on identifica biaix en algorismes i desenvolupa bones pràctiques per mitigar-ho durant el seu desenvolupament. Durant la seva recerca, va mostrar unes 1000 cares a sistemes de reconeixement facial, els va demanar saber si les cares eren homes o dones i va veure que el software tenia dificultats en reconèixer dones negres. La seva feina sobre el tema ha atret força atenció mediàtica. Un article científic seu va tenir força impacte i li va permetre treballar amb IBM i Microsoft per millorar el seu software.
També és la Cap de tecnologia (CTO) de l'empresa d'informàtica biomèdica Techturized Inc.

## Referències

* ↑ Beauvais, Elizabeth. «The Future of Computer Science and Tech: 12 Young Women to Watch — Part 2», 19-02-2018. [Consulta: 6 gener 2019].
* ↑ «Poet of Code - Joy Adowaa Buolamwini» (en anglès). [Consulta: 6 gener 2019].
* ↑ «TechDrawl Interviews GT Stamps President's Scholar, Joy Buolamwini» (en anglès). [Consulta: 6 gener 2019].
* 1 2 «Tech Startup of The Week: Techturized Wins With Hair Care Company» (en anglès), 15-03-2013. [Consulta: 6 gener 2019].
* ↑ «Joy Buolamwini wins national contest for her work fighting bias in machine learning». [Consulta: 6 gener 2019].
* 1 2 «Rhodes Scholar Shows ‘Compassion through Computation'». Arxivat de l'original el 2019-06-17. [Consulta: 6 gener 2019].
* ↑ «Filmmakers Collaborative | Profile». [Consulta: 6 gener 2019].
* ↑ Buolamwini, Joy Adowaa. Gender shades : intersectional phenotypic and demographic evaluation of face datasets and gender classifiers (Tesi). Massachusetts Institute of Technology, 2017.
* ↑ «Joy Buolamwini Profile» (en anglès). [Consulta: 6 gener 2019].
* ↑ «CHS Pole Vaulting - Joy Buolamwini». Arxivat de l'original el 2018-03-25. [Consulta: 6 gener 2019].
* ↑ «Joy Buolamwini | TryComputing.org». Arxivat de l'original el 2018-03-25. [Consulta: 6 gener 2019].
* ↑ «Scholar Spotlight: Joy Buolamwini | Astronaut Scholarship Foundation» (en anglès). [Consulta: 6 gener 2019].
* ↑ ZamrizeMedia. «Joy Buolamwini | Fulbright Fellow 2013 | Zambia». [Consulta: 6 gener 2019].
* ↑ Buolamwini, Joy. «#CSForAll Tribute to Seymour Papert», 15-09-2016. [Consulta: 6 gener 2019].
* ↑ Joy Buolamwini. «Seymour Papert - #CSForAll Tribute - Joy Buolamwini». [Consulta: 6 gener 2019].
* ↑ «Project Overview ‹ Algorithmic Justice League». [Consulta: 6 gener 2019].
* ↑ Olson, Parmy. «Racist, Sexist AI Could Be A Bigger Problem Than Lost Jobs» (en anglès). [Consulta: 6 gener 2019].
* ↑ Simonite, Tom «Photo Algorithms ID White Men Fine—Black Women, Not So Much». Wired, 06-02-2018. ISSN: 1059-1028.
* ↑ Kleinman, Zoe «Is artificial intelligence racist?» (en anglès). BBC News, 14-04-2017.
* ↑ Lohr, Steve «Facial Recognition Is Accurate, if You’re a White Guy» (en anglès). The New York Times, 09-02-2018. ISSN: 0362-4331.
* ↑ Gebru, Timnit; Buolamwini, Joy «Gender Shades: Intersectional Accuracy Disparities in Commercial Gender Classification» (en anglès). Proceedings of Machine Learning Research, 21-01-2018, pàg. 77–91.